**KLAIPĖDOS RAJONO VĖŽAIČIŲ PAGRINDINĖ MOKYKLA**

**AIŠKINAMASIS RAŠTAS**

**PRIE 2020 METŲ BIUDŽETO VYKDYMO ATASKAITŲ RINKINIO**

Klaipėdos rajono savivaldybės tarybos 2020-02-13 sprendimu Nr. T11-66 „Dėl Klaipėdos rajono savivaldybės 2020 metų biudžeto patvirtinimo” mūsų įstaigai patvirtinti biudžeto asignavimai – 972400 Eur, iš jų: darbo užmokesčiui – 781000 Eur. Savivaldybės biudžeto programos sąmatą (SB) sudaro 426000 Eur, iš jų: darbo užmokesčiui – 294800 Eur; specialiosios tikslinės dotacijos mokymo reikmėms finansuoti (ML) – 501800 €, iš jų: darbo užmokesčiui – 483200 Eur; lėšos už paslaugas ir nuomą (S) – 44600 Eur, iš jų: darbo užmokesčiui – 3000 Eur.

Taip pat patvirtintos mūsų įstaigai planuojamos įmokos į savivaldybės biudžetą – 44600 Eur, iš jų: pajamos už prekes ir paslaugas – 27300 Eur; įmokų už vaikų išlaikymą švietimo įstaigoje – 14600 Eur; pajamų už ilgalaikio ir trumpalaikio materialiojo turto nuomą – 2700 Eur.

Klaipėdos rajono savivaldybės tarybos 2020-05-28 sprendimu Nr. T11-227 padidintos Klaipėdos r. Vėžaičių pagrindinės mokyklos direktoriaus 2020-05-07 d. Nr. 13-51 prašymu skirti lėšų Vėžaičių pagrindinės mokyklos Girininkų pradinio ugdymo skyriui ilgalaikiam turtui įsigyti želdinių priežiūrai ir Vėžaičių pagrindinės mokyklos patalpų apšvietimo lempų keitimui. Padidintas Klaipėdos r. Vėžaičių pagrindinės mokyklos Girininkų pradinio ugdymo skyriaus savivaldybės biudžeto lėšų sąmatos kitų mašinų ir įrenginių įsigijimo išlaidų straipsnis –­ 700 Eur ir Vėžaičių pagrindinės mokyklos materialiojo turto paprastojo remonto išlaidų straipsnio asignavimai – 5400 Eur.

Klaipėdos rajono savivaldybės tarybos 2020-04-30 sprendimu Nr. T11-141 “Dėl Klaipėdos r. Vėžaičių lopšelio-darželio reorganizavimo, Klaipėdos r. Vėžaičių lopšelio darželio reorganizavimo, prijungiant jį prie Klaipėdos r. Vėžaičių pagrindinės mokyklos, sąlygų aprašo ir Klaipėdos r. Vėžaičių pagrindinės mokyklos nuostatų patvirtinimo” reorganizuotas Klaipėdos r. Vėžaičių lopšelis-darželis jungimo būdu, prijungtas prie Klaipėdos r. Vėžaičių pagrindinės mokyklos, kuriai pereina visos Klaipėdos r. Vėžaičių lopšelio-darželio teisės ir pareigos. Klaipėdos r. Savivaldybės tarybos 2020-08-20 sprendimu Nr. T11-304 padidinta Klaipėdos r. Vėžaičių pagrindinės mokyklos “Žinių visuomenės plėtros programos” valstybės funkcijos specialiosios tikslinės dotacijos mokymo reikmėms finansuoti (ML) lėšų sąmatos darbo užmokesčio straipsnis – 26200 Eur, socialinio draudimo įmokų straipsnis – 370 Eur, kvalifikacijos kėlimo išlaidos – 200 Eur, informacinių technologijų įsigijimo išlaidos – 100 Eur, kitų prekių ir paslaugų įsigijimo išlaidos – 900 Eur. Lėšų už paslaugas ir nuomą sąmatos darbo užmokesčio straipsnis padidintas – 2000 Eur, mitybos straipsnis – 8000 Eur, kitų prekių ir paslaugų straipsnis – 2100 Eur. Savivaldybės biudžeto programos sąmatos straipsniai padidinti: darbo užmokesčio – 64000 Eur, socialinio draudimo įmokų – 1000 Eur, mitybos išlaidų – 1200 Eur, ryšių įrangos ir ryšių paslaugų įsigijimo išlaidų – 100 Eur, materialiojo turto paprastojo remonto išlaidų – 100 Eur, kvalifikacijos kėlimo išlaidų – 100 Eur, komunalinių paslaugų įsigijimo išlaidų – 5800 Eur, informacinių technologijų prekių ir paslaugų įsigijimo išlaidų – 600 Eur, kitų prekių ir paslaugų įsigijimo išlaidų – 700 Eur, darbdavio socialinė parama pinigais – 1200 Eur.

Tuo pačiu sprendimu papildytas funkcijos savivaldybės biudžeto lėšų kitų prekių ir paslaugų įsigijimo išlaidų straipsnis – 5700 Eur, kitų mašinų ir įrenginių įsigijimo išlaidų straipsnis – 15000 Eur, kompiuterinės techninės ir elektroninių ryšių įrangos įsigijimo išlaidos – 7000 Eur.

Klaipėdos rajono savivaldybės tarybos 2020-09-24 sprendimu Nr. T11-364 papildyta Klaipėdos r. Vėžaičių pagrindinės mokyklos specialiosios tikslinės dotacijos mokymo reikmėms finansuoti (ML) lėšų sąmata padidinta: socialinio draudimo įmokų – 46 Eur, komandiruočių išlaidos – 300 Eur, kvalifikacijos kėlimo išlaidos – 211 Eur, kitų prekių ir paslaugų – 408 Eur, darbo užmokesčio – 6284 Eur, socialinio draudimo įmokų – 91 Eur, informacinių technologijų įsigijimo išlaidos – 1100 Eur.

Savivaldybės biudžeto programos sąmatos straipsniai padidinti: darbo užmokesčio – 2587 Eur, socialinio draudimo įmokų – 124 Eur, mitybos straipsnis – 37 Eur, ryšių įrangos ir ryšių paslaugų įsigijimo išlaidų – 162 Eur, komunalinių paslaugų įsigijimo išlaidų – 1484 Eur, darbdavio socialinė parama pinigais – 5483 Eur, kitų prekių ir paslaugų įsigijimo išlaidų – 2300 Eur.

Skirta dotacija išlaidoms, susijusioms su mokytojų, dirbančių pagal ikimokyklinio, priešmokyklinio, bendrojo ugdymo programas skaičiaus optimizavimu, apmokėti (VBD) darbo užmokesčio straipsnis – 12567 Eur, socialinio draudimo įmokų straipsnis – 182 Eur.

Tuo pačiu sprendimu skirta valstybės dotacija patirtoms materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti (VBD(COVID)) darbo užmokesčio straipsnis – 309 Eur, socialinio draudimo įmokų straipsnis – 5 Eur.

Klaipėdos rajono savivaldybės tarybos 2020-10-29 d. sprendimu Nr. T11-388 padidintos specialiosios tikslinės dotacijos mokymo reikmėms finansuoti (ML) 31400 Eur, iš jų: darbo užmokesčio straipsnis – 27600 Eur, socialinio draudimo įmokų straipsnis – 400 Eur, kitų prekių ir paslaugų įsigijimo išlaidų – 3400 Eur. Taip pat skirta mokymo reikmėms finansuoti ML(COVID) kvalifikacijos kėlimo išlaidoms – 1500 Eur, informacinių technologijų prekių ir paslaugų įsigijimo išlaidų – 600 Eur.

“Žinių visuomenės plėtros programos”, finansuojamų iš visų šaltinių, sąmatų asignavimų planas 2020 m. su papildymais 1188050 Eur, tačiau panaudota – 1142135,06 Eur.

Specialiosios tikslinės dotacijos mokymo reikmėms finansuoti (ML) panaudotos visos 100%.

Dotacija patirtoms materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti (VBD(COVID)) panaudota 100 %.

Mokymo reikmėms finansuoti ML(COVID) skirtos lėšos taip pat panaudotos 100%.

Savivaldybės biudžeto lėšos panaudotos 94,57 %. Liko nepanaudota viso 29714,31 Eur. Tai: mitybos išlaidos – 336,48 Eur, medikamentų ir medicininių paslaugų įsigijimo išlaidos – 56,21 Eur, ryšių paslaugų įsigijimo išlaidos – 94,38 Eur, aprangos ir patalynės įsigijimo išlaidos – 233 Eur, komandiruotės išlaidos – 9,86 Eur, kvalifikacijos kėlimui – 16 Eur, materialiojo turto paprastojo remonto prekių ir paslaugų įsigijimo išlaidos – 4,43 Eur, komunalinių paslaugų įsigijimo išlaidos – 23447,10 Eur, darbdavių socialinės paramos pinigais – 20,62 Eur, materialiojo turto įsigijimo išlaidos – 5,01 Eur.

2020 metais įsigyta materialiojo turto už 28190,99 Eur. Iš SB lėšų įsigyta už 22912,99 Eur. Tai vejapjovė – 1 vnt., kompiuteriai – 3 vnt., kopijuokliai – 2 vnt., vaikų žaidimo aikštelės – 2 vnt. Specialiosios tikslinės dotacijos mokymo reikmėms finansuoti (ML) lėšų – 5278 Eur. Įsigyti kompiuteriai – 2 vnt. ir interaktyvus ekranas – 1vnt.

Lėšų, gautų už paslaugas ir nuomą įvykdytas 71,43 %. Planas neįvykdytas 16200,99 Eur (dėl valstybėje esančiai ekstremaliajai situacijai).

2020 m sausio mėn. 01 d. mokėtinų sumų neturėjome.

2020 m. gruodžio mėn. 31 d. Mokėtinos sumos tiekėjams sudaro 565,62 Eur. Likome skolingi už elektros energijos tiekimą AB “Energijos skirstymo operatorius” – 565,52 Eur. UAB Bitė Lietuva – 0,09 Eur.

2020 metų pradžioje patvirtinta 62,23 etatai. Reorganizavus Vėžaičių lopšelį-darželį prijungiant prie Klaipėdos r. Vėžaičių pagrindinės mokyklos nuo 2020 m. rugsėjo mėn. 1 d. darbuotojų etatų skaičius Klaipėdos r. Vėžaičių pagrindinei mokyklai patvirtinti – 92,64 etatai.

Metų pabaigoje patvirtinti 93,26 etatai; iš jų Vėžaičių pagrindinei mokyklai – 59,63 etatai; ikimokyklinio ugdymo skyriui – 27,68 etatai; Girininkų skyriui – 5,95 etatai.

2020 m gruodžio mėn. 31 d. mūsų įstaigoje neužimtų pareigybių 1,44 etatas. Tai bendrojo ugdymo mokytojas – 0,57 etato; mokytojo padėjėjas – 0,50 etato; specialusis pedagogas – 0,12 etato; įrenginių techninės priežiūros ir remonto inžinieriaus – 0,25 etato.

Vaikų skaičius metų pradžioje – 251, pabaigoje – 373.

Materialinių vertybių inventorizacija atlikta 2020 m. lapkričio 30 d. būklei. Pertekliaus ir trūkumo nerasta.

Per 2020 metus tikslinių lėšų gauta –26212,77 Eur. Panaudota – 28107,76 Eur..

Gauta mokinių nemokamam maitinimui organizuoti, finansuojamo iš valstybės

biudžeto – 20489,60 Eur. Šios lėšos 100 % panaudotos mokinių nemokamam maitinimui organizuoti.

Gauta parama (GPM 1,2%, fizinių asmenų, juridinių asmenų) – 2491,50 Eur.

Prekėms ir paslaugoms panaudota 4416,14 Eur..

Gauta egzaminų vykdytojams darbo užmokesčiui ir socialinio draudimo įmokoms finansuojamo valstybės biudžeto – 125,09 Eur. Šios lėšos visos panaudotos pagal paskirtį.

Gauta iš kitų šaltinių už suteiktas paslaugas 128,29 Eur. Lėšos panaudotos savivaldybės biudžeto finansuojamoms išlaidoms kompensuoti – 86,39 Eur, likutis 74,02 Eur. Lėšos, gautos iš VšĮ Klaipėdos rajono savivaldybės Gargždų pirminės sveikatos priežiūros centro už suteiktas paslaugas (šildymas ir elektros energija) – 506,29 Eur. Per 2020 metus 518,54 Eur panaudoti savivaldybės biudžeto finansuojamoms išlaidoms kompensuoti. Likutis – 95,79 Eur banko sąskaitoje už suteiktas šildymo ir elektros energijos paslaugas. Šios lėšos skirtos Klaipėdos r. Vėžaičių pagrindinės mokyklos Girininkų skyriui kieto kuro įsigijimo išlaidoms ir už elektros energijos tiekimą dengti.

Klaipėdos rajono savivaldybės administracijos direktoriaus 2020 m. vasario 18 d. Nr. AV-365 įsakymas „Dėl 2020 metų etninės kultūros puoselėjimo ir plėtros Klaipėdos rajone projektų lėšų paskirstymo plano patvirtinimo“ Klaipėdos r. Vėžaičių pagrindinės mokyklos projekto „Tautinis paveldas – mūsų turtas“ įgyvendinimui skirta 500 Eur . Lėšos panaudotos pagal paskirtį.

Vėžaičių pagrindinė mokykla toliau dalyvavo programoje „Olimpinė karta“ projekto „Olimpinė diena „Olimpiniai žiedai“ konkurso olimpinio ugdymo veiklų finansavime. Gautas projekto Olimpinė diena „Penki žiedai“ finansavimas – 300 Eur. Šios lėšos panaudotos sportinio inventoriaus įsigijimui, medalių, diplomų, atminimo dovanėlių įsigijimui.

Įstaigos vadovas Dalia Baliutavičienė

Vyriausioji buhalterė Irma Žemgulienė

Irma Žemgulienė, tel. 8 640 75242, el.p. vyrbuhalteris@vezaiciai.lt